ועדת הכספים, כנסת 20, פרוטוקול מספר 333, 2016-03-29 11:50

משה גפני: אני פותח את ישיבת ועדת הכספים.

משה גפני: על סדר היום בקשת זכיין כביש 6 דרך ארץ היווייז (1997) בע"מ לעדכון "סל המטבעות".

משה גפני: מי מציג את הבקשה?

<דב איצקוביץ': הנושא הוא עדכון לסל המטבעות אליו צמודה האגרה בכביש 6.

<דב איצקוביץ': בחוזה הזיכיון שנחתם ב-1999, הזכיין קיבל רשות לעדכן פעם אחת אחרי 15 שנים את הרכב הסל.

<דב איצקוביץ': מאז חתמנו על חוזה הזיכיון ב-1999 היו כמה שינויים שמצדיקים העלאת החלק השקלי בסל לעומת הדולרי.

<דב איצקוביץ': במקור גייסנו כספים לבנות את הכביש בערך עשרים אחוזים במימון זר דולרי ולכן הסל היה בערך שמונים-עשרים.

<דב איצקוביץ': מאז חלו כמה שינויים, כמו שאמרתי, כאשר היה שינוי בבעלות הכביש כאשר במקור שליש מהכביש היה בבעלות חברה קנדית והיום מאה אחוזים מהבעלות על הכביש היא בגופים מוסדיים ישראלים, בעיקר מוסדיים, אבל כולם ישראלים.

משה גפני: כל המאה אחוזים היום הם ישראלים?

<דב איצקוביץ': כן.

<דב איצקוביץ': כל המאה אחוזים היום ישראלים.

<דב איצקוביץ': השינוי השני הוא בנושא של המימון.

<דב איצקוביץ': כמו שאמרתי, במקור היו בערך עשרים אחוזים ומאז גייסנו כספים נוספים גם לבניית הקטע הצפוני וגם כדי להרחיב את הכביש לנתיבים נוספים וכל הגיוס החדש הזה נעשה בשקלים.

<דב איצקוביץ': לכן אנחנו מבקשים עכשיו לשנות את הרכב הסל, מעכשיו עד סוף הזיכיון, כך שיהיה בו אחוז הולך ויורד של דולרים לעומת השקלים.

משה גפני: מה עמדת משרד האוצר?

<עפרי גופר: ממליצים לאשר את הבקשה הזאת.

<עפרי גופר: יש להם חוזה זיכיון והחוזה ממשיך.

<עפרי גופר: זה אומר שאפשר לעשות את זה רק אם פגיעה בצרכנים.

<עפרי גופר: אי אפשר כמובן לדעת איך זה ישפיע על מחיר האגרה.

יצחק וקנין: מה זאת אומרת אי אפשר לדעת?

יצחק וקנין: אני צריך לדעת מה יהיה גובה האגרה מחר.

<עפרי גופר: אין לנו דרך לצפות כיצד ישתנה המצב.

משה גפני: אתם תומכים בבקשה של חברת דרך ארץ.

<עפרי גופר: כן.

משה גפני: אני ממליץ לחברים בוועדה לא לאשר את הבקשה הזאת אלא אם כן תהיה התחייבות שבשנים הקרובות, כתוצאה מהשינויים בסל, לא יעלה מחיר האגרה.

משה גפני: אם תהיה התחייבות, אין לי בעיה.

אורן אסף חזן: מה ההשפעה של זה בסוף.

<שלמה זומר: אני מחוצה ישראל, הרשות הממונה.

<שלמה זומר: אי אפשר לדעת מה תהיה ההשפעה של הדולר.

<שלמה זומר: יכול להיות שכתוצאה מכך שתשאיר את הסל במצב כמות שהוא היום, אתה תגרום למצב שבו המחיר יעלה יותר מאשר אם הוא היה עולה אם היית משנה.

<שלמה זומר: אי אפשר לדעת.

משה גפני: מה זה נוגע לכביש האגרה?

משה גפני: למה זה נוגע לאגרה?

<שלמה זומר: מחיר האגרה משתנה.

משה גפני: אם אתם לא יכולים להתחייב שהמחיר לא עולה, אני לא מאשר את זה.

משה גפני: לא מביא את זה להצבעה.

<עפרי גופר: מדברים רק על הצמדה למדד.

<עפרי גופר: גם כך יש הצמדה למדד וכרגע זה שקלי.

<עפרי גופר: בסך הכול רוצים להתאים את זה למדד.

משה גפני: אני רוצה לדעת עד איזו שנה הם מתחייבים שהמחיר לא עולה.

<אהוד סביון: אני מנכ"ל דרך ארץ.

<אהוד סביון: קודם כל, אני מבקש כאן שב-1 לאפריל, בעוד כמה ימים, האגרה יורדת.

<אהוד סביון: היא יורדת גם בגלל כל התהליך של הצמדה למדד.

<אהוד סביון: לכן היא יורדת בחמש אגורות לקטע.

<אהוד סביון: לכן התהליך הזה הוא דוגמה טובה לכך שחוזה הזיכיון פועל, מתקיים מה שדרך ארץ התחייבה לו ולמעשה במקרה הנוכחי המחיר יורד.

<אהוד סביון: למה אנחנו צמודים למדד, כי דרך ארץ חייבת לכל המוסדיים כעשרה מיליארד שקלים.

<אהוד סביון: כך עולה הכביש וכך הוא מתנהל.

<אהוד סביון: בהמשך בהתאם להחזר החוב, בהתאם למדד, עולה ויורד בהצמדה, אותו דבר גם אנחנו מחזירים.

משה גפני: אני שואל האם כתוצאה מהשינוי הזה שנעשה עכשיו, יעלה מחיר האגרה בשנתיים-שלוש הקרובות.

<אהוד סביון: אם האינפלציה תעלה מאוד, אז כן.

משה גפני: אבל זה גם עכשיו.

משה גפני: זה לא רלוונטי לשינויים.

<אהוד סביון: אני צריך להחזיר את החוב בגובה עשרה מיליארד שקלים שאני חייב.

משה גפני: אני שואל האם כתוצאה מהשינויים שאנחנו נאשר עכשיו, מחיר האגרה יעלה.

<אהוד סביון: הסכם הזיכיון הוא חוזה עם המדינה.

<אהוד סביון: המחיר יעלה וירד בהתאם לסל המטבעות.

<אהוד סביון: אנחנו רק משנים את ההרכב.

<אהוד סביון: קודם היינו צמודים לאינפלציה בארצות הברית ולדולר בארצות הברית ועכשיו אנחנו מחזירים את זה לישראל כי הבעלים הם כולנו, עכשיו כולנו הבעלים של הכביש הזה וכולנו חייבים את עשרת מיליארד השקלים האלה.

משה גפני: אני שואל האם לא תהיה העלאה חוץ מהנושא הזה של האינפלציה ושל ההצמדה.

<אהוד סביון: חוץ מזה, לא תהיה.

משה גפני: אין שום העלאה.

<אהוד סביון: אין.

משה גפני: לא תהיה שום העלאה.

<אהוד סביון: נכון.

משה גפני: רבותיי, מה אתם מציעים?

משה גפני: אתם רוצים לאשר את זה?

איתן ברושי: אני בעד.

משה גפני: מי בעד אישור בקשת זכיין כביש 6 דרך ארץ היווייז (1997) בע"מ לעדכון "סל המטבעות"?

משה גפני: מי נגד?

משה גפני: בעד הבקשה – פה אחד

משה גפני: הבקשה אושרה פה אחד.

משה גפני: תודה רבה.